***Службени лист***

 ***општине Пожега***

|  |
| --- |
| **БРОЈ 6/21, ПОЖЕГА, 31. МАРТ 2021. ГОДИНЕ** |

На основу члана 58 и 61 Статута општине Пожега („Службени лист општине Пожега“, бр. 1/19), Oпштинско веће на седници одржаној дана 29.03.2021. године, донело је

**О Д Л У К У**

**О ИЗМЕНИ И ДОПУНИ ОДЛУКЕ**

**О УТВРЂИВАЊУ ПРОСЕЧНИХ ЦЕНА КВАДРАТНОГ МЕТРА ОДГОВАРАЈУЋИХ НЕПОКРЕТНОСТИ ЗА УТВРЂИВАЊЕ ПОРЕЗА НА ИМОВИНУ ЗА 2021. ГОДИНУ**

 **Члан 1**

У члану 2 Одлуке о утврђивању просечних цена квадратног метра одговарајућих непокретности за утврђивање пореза на имовину за 2021. годину, 01 број 011-32/20, објављене у Службеном листу општине Пожега број 10/2020, после табела, додају се речи:

„Грађевинско земљиште ван граница градског грађевинског земљишта а које је по култури остало вештачко створено неплодно земљиште, за потребе утврђивања пореза на имовину за 2021. годину, има се сматрати другим земљиштем.“

**Члан 2**

Одлуку објавити у „Службеном листу општине Пожега“ и на интернeт страни општине Пожега.

**01 Број: 011-14/21 од 29.03.2021. године**

**ОПШТИНСКО ВЕЋЕ ОПШТИНЕ ПОЖЕГА**

 **ПРЕДСЕДАВАЈУЋИ,**

 **ПРЕДСЕДНИК ОПШТИНЕ**

 ***Ђорђе Никитовић, с.р.***

На основу члана 173. Закона о запосленима у аутономним покрајинама и јединицама локалне самоуправе (''Сл.гл.РС'', бр. 21/16, 113/17, 95/18 и 113/17-др.закон) и члана 19. Пословника о раду Општинског већа општине Пожега (''Службени лист општине Пожега'', бр. 1/2008), Општинско веће општине Пожега, на седници од 29.03.2021. године, донело је

**Р Е Ш Е Њ Е**

**о образовању Жалбене комисије**

**I**

 **Образује се** Жалбена комисија у општини Пожега у следећем саставу:

1. Миладин Филиповић, дипл.правник – за председника
2. Дејан Петровић, дипл.правник- за члана
3. Даница Анђелић, дипл.правник -за члана

**II**

 Председник и чланови жалбене комисије именују се на пет година и могу бити поново именовани.

**III**

 Задатак Жалбене комисије је да у другом степену одлучује о жалбама службеника на решења којима се одлучује о њиховим правима и дужностима, као и о жалбама учесника интерног и јавног конкурса.

**IV**

 Решење доставити члановима Комисије и архиви.

  **V**

 Решење ступа на снагу даном доношења, а биће објављено у „Службеном листу општине Пожега“.

 Ступањем на снагу овог решења престаје да важи решење о образовању Жалбене комисије 01 Број 112-29/16 од 15.12.2016. године.

**01 Број: 112-13/21**

**ОПШТИНСКО ВЕЋЕ ОПШТИНЕ ПОЖЕГА**

**ПРЕДСЕДАВАЈУЋИ,**

**ПРЕДСЕДНИК**

**ОПШТИНЕ ПОЖЕГА**

***Ђорђе Никитовић, с.р.***

**Садржај: стр.**

|  |  |  |  |  |
| --- | --- | --- | --- | --- |
| - | Одлука о измени и допуни Одлуке о утврђивању просечних цена квадратног метра одговарајућих непокретности за утврђивање пореза на имовину за 2021. годину | 1 | - | 1 |
| - | Решење о образовању Жалбене комисије | 2 | - | 2 |

|  |
| --- |
| **Издавач: Скупштина општине Пожега****Одговорни уредник: Секретар Скупштине општине Пожега – Боривоје Неоричић****Штампа: Општинска управа Пожега** |